വീട് സ്കൂളായി, മാതാപിതാക്കള് അദ്ധ്യാപകരും തിരുവനന്തപുരം: കോട്ടണ്ഹില് സ്കൂളിലെ മൂന്നാം ക്ലാസ് വിദ്യാര്ത്ഥി ഒലിയയുടെ വീട് ഇന്നലെ സ്കൂളായി. അമ്മ മീര അദ്ധ്യാപികയും അച്ഛന് ഹെഡ്മാസ്റ്ററും. അദ്ധ്യാപകരും അതിഥിയായെത്തിയ കൗണ്സിലറുമൊക്കെ കാഴ്ചക്കാരായി. കേരളത്തിന്റെ ആദ്യ സ്പീക്കര് ശ്രീ.ശങ്കരനാരായണന് തമ്ബിയുടെ മകളും ഒലിയയുടെ അമ്മൂമ്മയുമായ ഒലീന തമ്ബിയാണ് പ്രഥമാദ്ധ്യാപികയായത്. വീടൊരു വിദ്യാലയം പദ്ധതി ഉദ്ഘാടനച്ചടങ്ങായിരുന്നു വേദി. കൊവിഡ് കാലത്ത് കുട്ടികള് വീടുകളില് അടച്ചിടപ്പെടുകയും ഓണ്ലൈനില് പഠനം നടക്കുകയും ചെയ്യുമ്ബോള് അദ്ധ്യാപകരെക്കാള് കുട്ടിയുടെ പഠനത്തില് രക്ഷാകര്ത്താക്കള്ക്ക് ചുമതലയുണ്ട് എന്ന തിരിച്ചറിവിനാണ് പദ്ധതി. അച്ഛനമ്മമാര് പഠന പ്രവര്ത്തനം എന്താണെന്ന് അദ്ധ്യാപകരില് നിന്ന് മനസിലാക്കി കുട്ടികളെ പഠനത്തില് സഹായിക്കുന്ന പദ്ധതിയാണിത്. കൗണ്സിലര് അഡ്വ. രാഖി രവികുമാര് ഒലിയയ്ക്ക് പഠനോപകരണങ്ങള് നല്കി ഉദ്ഘാടനം ചെയ്തു. സ്കൂളിന്റെ സമ്മാനം ഹെഡ്മാസ്റ്റര് കെ. ബുഹാരിയും ഗൃഹനാഥയ്ക്കുള്ള സമ്മാനം സ്റ്റാഫ് സെക്രട്ടറി സെലിനും നല്കി. ഒലിയയുടെ പിതാവ് ജഹാംഗീര്, അദ്ധ്യാപകരായ ജേക്കബ്, ബിജിമോള്, ജയശ്രീ, രജിത, അംബിരോജം, ഷബീന, ആന്റോ, ശ്യാമ തുടങ്ങിയവര് പങ്കെടുത്തു.